Sagen drejer sig om, hvorvidt det tillades sagsøger at ændre partsbetegnelse på sagsøgte
Ret: Retten i Glostrup (1. instans)
Faggruppe: Civilsag — Almindelig civil sag
Sagsemner: Retspleje og civilproces;

/

RETTEN I GLOSTRUP
RETSBOG

Den 4. juni 2021 holdt Retten i Glostrup retsmøde i retsbygningen.

Dommer behandlede sagen.

Sag BS-46574/2020-GLO

Sagsøger ApS
(advokat Lars Habib Lindkær Jensen)

mod

DAB
(advokat Jens Larsen)

Sagsøger ApS har anmodet om, at det tillades, at ændre partsbetegnelse på
sagsøgte til Gladsaxe almennyttige Boligselskab, Afdeling Stengårdsvænge,
cvr.nr. 26 38 43 97.

DAB og Gladsaxe almennyttige Boligselskab Afdeling Stengårdsvænge
begge ved advokat Jens Larsen har protesteret herimod.

Parterne har skriftligt fremsat deres bemærkninger til spørgsmålet.

Retten afsagde

KENDELSE

Det fremgår af sagen, at sagsøgte i stævningen er angivet som DAB og med
tilhørende cvr.nr. 55 77 52 14.



/

2

Det fremgår videre, at der samtidig med indlevering af stævning er indgivet
supplerende sagsoplysninger, hvor sagsøgte er anført som Gladsaxe almen-
nyttige Boligselskab, Afdeling Stengårdsvænge, med det cvr. nr., der rettelig
tilhører DAB.

Retten bemærker, at det fremgår af sagen, at der mellem DAB og Gladsaxe
almennyttige Boligselskab, Afdeling Stengårdsvænge, består et vist
administrativt samarbejde. Retten finder herefter og efter de foreliggende
oplysninger, herunder indholdet af de supplerende oplysninger i oploadet i
forbindelse med indgivelsen af stævningen, må have stået DAB og Gladsaxe
almennyttige Boligselskab, Afdeling Stengårdsvænge, klart, at sagen drejede
sig om de entrepriseretlige uoverensstemmelser, der var opstået mellem
Sagsøger ApS nu under konkurs og Gladsaxe almennyttige Boligselskab,
Afdeling Stengårdsvænge.

Retten finder, at det forhold, at Sagsøger ApS, der har oplyst at være indtrådt
i fordringen, i den oprindelige stævning ved en fejl havde anført DAB som
sagsøgte, ikke under de foreliggende omstændigheder kan antages at have
haft betydning for Gladsaxe almennyttige Boligselskab, Afdeling
Stengårdsvænges mulighed for at varetage sine interesser under retssagen.
Retten finder derfor, at betegnelsen af sagsøgte kan ændres til Gladsaxe
almennyttige Boligselskab, Afdeling Stengårdsvænge.

THI BESTEMMES:

Det tillades at ændre sagsøgte til Gladsaxe almennyttige Boligselskab,
Afdeling Stengårdsvænge, cvr. nr. 26 38 43 97.

Sagen blev udsat.